د پیرس پیښې پاکستاني کارټونسټان هم خطرو سره مخ کړې 
صابر نظر وايي د پاکستان موجوده حالاتو په مطبوعاتو د ثقافتي هلو ځلو دپاره ساهه تنگه کړې ده چې پکې موسېقي، فلم او هنر او تهیټر شامل دي. صابر نظر وايي خپلې ادارې په پوځ او ځېنې اسلامي گوندونو د خاکه نگارۍ نه منع کړی دی. ددې پرته هغه وايي هغه په ځان ځېنې خپل قیود ایښودې دي
واشنگټن — کارټون نگاري یا په ورځپاڼو او مجلو کې د ټوکو نه ډکو خاکو دلارې په سنجیده سیاسي، سماجي او ټولنېزو مسلو طنز او تنقید د موجوده دور د صحافت اهمه برخه گڼلی کیږي. که څه هم کارټونونه او کارټون نگاران په لطیفو کرښو کې په انتهائي سنجیده په پراخ زړه تنقيد کوي خو په عامه توگه د تنقید ښکار فریق په ځواب کې ورته څه نه وايي. خو د فرانس سر ښار پیرس کې تیره هفته د شارلي ایبډو نومې مجلې باندې د وسله والو حمله او حمله کې د مجلې ١٢ کارکونکو وژل کیدل دې هنر سره تړلې هنرمندان د اندیښنو سره مخ کړې دي. صابر نظر د پاکستان وتلی کارټونسټ دی او د پاکستان اهمې نشریاتي ادارې ایکسپریس ټریبیون سره کار کوي، وايي پاکستان کې هم خاکه نگاران د دړکو د لاندې دي او خپله هغه ته د سماجي رابطو پاڼې فیس بک باندې دړکې ورکړی شوي دي. صابر نظر وايي په شارلې ایبډو د حملې ورسته ویره دا ده چې تندروه سوچ لرونکې وسله وال اوس هر څوک د اسلام د سپکاوي په الزام په نخښه کولی شي. هغه وايي په ږیره طنز یا تنقید په طالب، اسلام او په پیغمبر اسلام طنز گڼلی کیدی شي او په دې سبب هغه وايي دداسې قسمه موضوعاتو نه ډډه کوي. صابر نظر وايي د پاکستان موجوده حالاتو په مطبوعاتو د ثقافتي هلو ځلو دپاره ساهه تنگه کړې ده چې پکې موسېقي، فلم او هنر او تهیټر شامل دي. صابر نظر وايي خپلې ادارې په پوځ او ځېنې اسلامي گوندونو د خاکه نگارۍ نه منع کړی دی. ددې پرته هغه وايي هغه په ځان ځېنې خپل قیود ایښودې دي. صابر نظر وايي سخت دریزه اسلام پلوه د الفاظو نه زیات د وډیو او د خاکو نه ویره خوري نو ځکه هم په دوي حملې کوي. هغه وايي طنز او تنقید لپاره ساهه د تنگیدو په وجه کله کله غواړي چې خپلې خاکې وسوزځوي. د پاکستان یو بل کارټونسټ فضل امین هم ډیوه ریډیو ته خپله مرکه کې ویلي چې د اسلامي سیاسي گوندونو کارټونان نشې جوړولی ځکه چې د اخبار مالکان يي بیا ددغه مذهبي خلکو لخوا د فشار سره مخامخ کیږی او بیا ددوي د نوکرۍ مسله وی. په عامه توگه داسې گڼلی کیږي چې مذهبې تندروان ټوکې ټکالې نه زغمي او چې څوک دا کار کوي نو د دلیل نه بلکه د تشدد دلارې يي ځواب ورکوي.